open-index/open-wikipedia-markdown huggingface dataset:
Panslavizam

**Panslavizam**, **sveslavenstvo** ili **sveslovenstvo** je naziv za ideologiju, odnosno na njoj temeljene pokrete i organizacije kojima je cilj integracija svih slavenskih naroda u zajednički okvir, odnosno zajedničku državu. Razvio se u 19. vijeku, dijelom inspiriran, a dijelom kao i reakcija na nacionalističke pokrete kod ne-slavenskih naroda, prije svega kod Nijemaca i njihovu pangermanističku ideologiju. Njegovom razvoju i popularnosti je dosta doprinijelo to što se većina slavenskih naroda nalazila pod vlašću ne-slavenskih država kao što su Austrijsko i Osmansko Carstvo, odnosno što je Rusko Carstvo bila jedina samostalna slavenska država (ne računajući Crnu Goru i Srbiju koji će nezavisnost steći iza 1878. godine.

Panslavizam je nakon raspada Austro-Ugarske doveo do stvaranja višenacionalnih slavenskih država kao što su Čehoslovačka i Jugoslavija, a slavenskom državom se u ograničenoj mjeri smatrao i Sovjetski Savez. Krajem 20. vijeka je raspad tih država na nezavisne nacionalne države, čija je politika često pod snažnim uticajem neprijateljstva prema drugim slavenskim državama i narodima (rusofobija u Poljskoj, srbofobija u Hrvatskoj i BiH), odnosno orijentacijom njihove političke kulturne elite na europejstvo kao temelj šireg identiteta, panslavizam se uglavnom smatra prevladanim i marginaliziranim. U Rusiji i nekim drugim postsovjetskim državama, sa druge strane, igra određenu ulogu.

## Povezano
*Pangermanizam
*Jugoslavenstvo
*Paneuropejstvo
*Međuslovenski jezik

## Vanjske veze
Zoran Paprica

**Zoran Paprica** (Foča, BiH, 02. januar 1959 - Vršac, Srbija, 15. mart 2016) je legendarni fudbaler koji je igrao za poznate FK „Željezničar“, FK „Sutjeska“ i brojne klubove u inostranstvu.

## Karijera
Fudbalsku karijeru počeo je u fočanskoj *„[[FK Sutjeska|Sutjesci]]“*. Bio je član najuspešnije generacije ovog kluba, koja je u sezoni 1979/80. osvojila prvo mesto u Regionalnoj ligi „Jug“, izborivši plasman u tadašnju Republičku ligu BiH, u kojoj je uspela da se zadrži jednu sezonu, što je bio najveći uspeh u klupskoj istoriji.

Početkom osamdesetih godina prošlog veka, za vreme trenera Ivice Osima, nosio je dres sarajevskog *„[[FK Željezničar Sarajevo|Željezničara]]“*, u tandemu sa bratom Radetom, reprezentativcem Jugoslavije, a oprobao se i u inostranstvu igrajući za klubove iz Grčke i sa Kipra.

Nastupao je i za trebinjski *„Leotar“*, *„Radnički“* iz Goražda i *„Bosnu“* iz Visokog.

Nakon fudbalske karijere, radio je kao trener u matičnom klubu iz Foče i u *[[fk Vršac|FK „Vršac“]]*.

Zoran Paprica umro je u 57. godini.
Momčilova kula

**Momčilova kula** je srednjovjekovna tvrđava u selu Preodac, kod Bosanskog Grahova, Bosna i Hercegovina.

Kula nije nikad arheološki istraživana, niti u literaturi postoje naznake o bilo kakvim istorijskim spisima vezanih za njen nastanak. Postoje samo legende lokalnog stanovništva, koje kulu vezuju za *Crnu Kraljicu*, a samo mjesto označavaju *ukletim*. Kula je udaljena 25&nbsp;km od najbližeg većeg naselja i prometnica, tako da i znatiželjnici zaobilaze kulu. Radi se o monumentalnoj gradjevini, pa ju je kao takvu mogao sagraditi neko od bosanskih vladara ili pripadnik krupne bosanske vlastele. Postavlja se isto tako pitanje šta je bila funkcija kule? Da li je to bila samo ljetna rezidencija ili pak pravo sjedište kralja ili vlastele.

Zašto je izabrana baš ta lokacija ne treba da čudi. Takozvani prirodni uslovi i uz to strateški položaj su sasvim sigurno odigrali važnu ulogu. Moguće je da je graditelj kule bio porijeklom baš iz ovih krajeva. Mještani sela Preodac znaju gdje je bio glavni ulaz koji je nažalost zatrpan kamenjem. Zidine ovog velelepnog zdanja protežu se skroz do dna kanjona Unca i jako su nepristupačne sa spoljašnje strane.

Da li su je razorili Osmanlije poslije osvajanja Bosne,  poslije 1463 ili znatno kasnije takođe ostaje za sada otvoreno pitanje.
 
## Vanjske veze
* Općina Bosansko Grahovo 
* Momčilova kula
Joe Allen (fudbaler, rođen 1990.)

**Joseph Michael "Joe" Allen** (Carmarthen, 14. ožujka 1990.) je velški nogometaš i reprezentativac koji igra kao vezni igrač za engleski klub Stoke City. Karijeru je započeo kao igrač Swanseaja, odakle je 2012. godine prešao u redove *Redsa* za iznos od £15,000,000. Glavni inicijator transfera bio je Brendan Rodgers, koji je u istom periodu klupu Swanseaja zamijenio onom Liverpoola. Tokom 2016. prelazi u Stoke City.

Allen je 2009. godine debitirao za Wales, za kojega je nastupio i na Euru 2016. godine, gdje je izabran u najbolju momčad prvenstva; Wales je na tom prvenstvu osvojio treće mjesto. Godine 2012., Allen je nastupao i za Veliku Britaniju na Olimpijskim igrama 2012. godine u Londonu.
Stari grad Ključ

**Stari grad Ključ** se nalazi  iznad  lijeve obale Sane, iznad savremenoga naselja Ključ, Bosna i Hercegovina. Smješten je na uzduženoj kosi na visokim stijenama, iznad  lijeve obale Sane, na lokalitetu Grad, na nadmorskoj visini od 521 m, na mjestu gdje Sana ulazi u klisuru izmeðu Breščice (528 m) i Ljubinske planine (656 m).

## Historija
Na Gradu, iznad Ključa, Rimljani su prvi izgradili utvrđenje, kojem se ne može pobliže odrediti vrijeme postanka. Vrijeme nastanka prvih fortifikacija srednjovjekovnoga grada  Ključa je 13. stoljeće, kada je Ključ bio župski grad srednjovjekovne župe Banjice. Grad Ključ prvi put se izričito spominje 1322. godine, u povelji bana Stjepana II Kotromanića koji daruje Vukosavu Hrvatiniću župe Banicu (Mrenska župa) i Vrbanju, i u njima gradove Ključ i Kotor.

Kralj Tomaš Kotromanić je, poveljom izdatom u Vranduku 1446. godine, potvrdio posjed Ključa Ivanišu Dragišiću i sinovima. Ključ i čitav prostor Donjih krajeva dobili su na značaju kada je pred navalom Osmanlija došlo do pomjeranja središta države u zapadne krajeve. Posljednji bosanski kralj Stjepan Tomašević je 1463. godine pokušao u Ključu naći utočište, ali je uhvaćen i zarobljen. Osmanlije su zauzele Ključ 1463. godine i držali su ga do 1878. godine.

Kompleks tvrđave sastoji se od tri dijela spojena zidinama: Grad sa podgrađem, tabor i kula. Najstarije jezgro je Grad sa podgrađem, koji je sa prilazne sjeverne strane zaštićen visokim bedemom. Tabori su po današnjem izgledu dograđeni u osmansko doba. Kula pod imenom Ljubica je isturena i podignuta je kao bočna zaštita jezgra tvrđave. 

Slika Ključa očuvana je na graviri u putopisu Benedikta Kuripešića iz 1530. godine.

Od strane Komisije za očuvanje nacionalnih spomenika BiH Stari grad Ključ proglašen je nacionalnim spomenikom Bosne i Hercegovine.

## Literatura
* Tihomir Glavaš, Ključ, Arheološki leksikon Bosne i Hercegovine, Tom II, Zemaljski muzej Bosne i Hercegovine, Sarajevo 1988, 147.

## Reference
Deliverance (roman)

***Deliverance*** () je roman američkog književnika Jamesa Dickeya objavljen 1970. godine. Narator i protagonist je Ed Gentry, sredovječni grafičar iz velikog grada koji zajedno sa trojicom svojih vršnjaka i prijatelja - prodavačem osiguranja Bobbyjem Trippeom, direktor tvornice pića Drewom Ballingerom i sportski nastrojenim stanodavcem Lewisom Medlockom - odlazi provesti vikend ploveći kanuom niz rijeku u zabačenoj divljini sjeverne Georgije. Radnja prikazuje kako se tamo suočavaju sa siromašnim, neobrazovanim i prema strancima neprijateljski raspoloženim lokalnim stanovništvom, a što eskalira u zastrašujuće nasilne incidente nakon kojih će morati koristiti sve svoje vještine kako bi pokušali spasiti život. *Deliverance* je danas najpoznatiji kao predložak za istoimeni film iz 1972. godine, u kome je Dickey sudjelovao na pisanju scenarija i igrao malu ulogu šerifa.

Godine 2005. ga je časopis *[[Time (magazin)|Time]]* stavio na svoj popis 100 najboljih romana na engleskom jeziku.

## Reference

*http://www.time.com/time/specials/packages/article/0,28804,1951793_1951939_1952297,00.html
James Dickey

**James Lafayette Dickey** (2. februar 1923 - 19. januar 1997) je bio američki književnik, najpoznatiji po romanu *[[Deliverance (roman)|Deliverance]]* iz 1970. godine, koji je nedugo potom ekraniziran kao istoimeni film. Dickey se također uspješno bavio poezijom te je 1966. godine imenovan za službenog američkog pjesnika (pjesnik laureat).

Njegov sin Christopher Dickey je poznati novinar.

## Bibliografija

**Into the Stone and Other Poems* (1960)
**Drowning with Others* (1962)
**Two Poems of the Air*(1964)
**Helmets* (1964)
**[[Buckdancer's Choice|Buckdancer's Choice: Poems]]* (1965) — pobjednik Nacionbalne književne nagrade
**Poems 1957-67* (1967)
**The Achievement of James Dickey: A Comprehensive Selection of His Poems* (1968)
**The Eye-Beaters, Blood, Victory, Madness, Buckhead and Mercy* (1970)
**[[Deliverance (romman)|Deliverance]]* (1970)
**Exchanges* (1971)
**For the Death of Vince Lombardi* (1971)
**Jericho: The South Beheld* (1974) (ko-autor: Hubert Shuptrine)
**The Zodiac* (1976)
**Veteran Birth: The Gadfly Poems 1947-49* (1978)
**In Pursuit of the Grey Soul* (1978) (ilustrirana proza)
**Head-Deep in Strange Sounds: Free-Flight Improvisations from the unEnglish* (1979)
**The Strength of Fields* (1979)
**Falling, May Day Sermon, and Other Poems* (1981)
**The Early Motion* (1981)
**Puella* (1982)
**Värmland* (1982)
**False Youth: Four Seasons* (1983)
**For a Time and Place* (1983)
**Intervisions* (1983)
**The Central Motion: Poems 1968-79* (1983)
**Bronwen, The Traw, and the Shape-Shifter: A Poem in Four Parts* (1986)
**Alnilam* (1987)
**The Eagle's Mile* (1990)
**The Whole Motion: Collected Poems 1949-92* (1992)
**Float Like a Butterfly, Sting Like the Bee*
**To The White Sea* (1993)

## Filmography
**[[Deliverance]]* (scenario) (1972)
**[[The Call of the Wild (1976 film)|The Call of the Wild]]* (scenario) (1976)

## Izvori

## Vanjske veze
* James Dickey Newsletter & Society
* The James Dickey Page 
* CNN Audio Clips with James Dickey
* 1977 audio interview of James Dickey by Stephen Banker 
* James Dickey at Academy of American Poets — with brief biography and selected list of works
* The James Dickey Library at the University of South Carolina
* James Dickey Papers  at Washington University in St. Louis
* James Dickey  in *New Georgia Encyclopedia*
* James Dickey  at Modern American Poetry
* 
* James Dickey Revisited - online "themed issue" of the *[[South Carolina Review]]* 
* James Dickey at Library of Congress Authorities — with 95 catalog records
Deliverance

***Deliverance*** () je američki igrani film snimljen 1972. godine u režiji Johna Boormana, poznat kao jedno od najpopularnijih i najuticajnijih filmskih ostvarenja svog doba.

Po žanru je mješavina drame i pustolovnog filma, a predstavlja adaptaciju istoimenog romana Jamesa Dickeya, koji je također napisao scenario i koji se pojavljuje u maloj ulozi šerifa. Protagonisti - koje tumače Jon Voight, Burt Reynolds, Ned Beatty i Ronny Cox - su četvoricxa relativno situiranih muškaraca iz velikog grada koji preko vikenda odlaze na izlet kanuom niz rijeku u planinskoj divljini sjeverne Georgije koja bi uskoro trebala biti potopljena zbog izgradnje hidroelektrane. Radnja prikazuje kako se tamo suočavaju sa siromašnim, neobrazovanim i prema došljacima sve neprijateljski nastrojenijim stanovnicima, te kako serija sitnih incidenata eskalira u zastrašujuće nasilni sukob, tjerajući ih da iskoriste sve svoje vještine, ali i odbace "civilizirane" skrupule kako bi pokušali preživjeti.

*Deliverance* je postigao izuzetan komercijalni uspjeh, postavši petim najgledanijim filmom 1972. godine u sjevernoameričkim kino-dvoranama. To se ponekad tumači time što je svojom temom tada sve aktualnije pitanje očuvanja okoline i tradicionalne američke divljine, ali i prikaz naličja američkog društva, prije svega kroz sukob obrazovane, "prosvijećene" i liberalne  urbane srednje klase sa konzervativnim siromašnim ruralnim bijelcima. Kao takav, *Deliverance* je u mnogo čemu ustanovio negativni stereotip američkih *[[hillbilly]]ja* koje će Hollywood koristiti do današnjeg dana. Sa druge strane, prema kulturi planinskih stanovnika je pozitivan stav izrazio kroz vješto korištenje američke folk muzike, prije svega kroz popularnu instrumentalno kompoziciju *[[Duelling Banjos]]* koja predstavlja svojevrsni zaštitni znak filma. Publici je, međutim, najviše u oči zapao izuzetno mračan ton filma, ali i dotada zbog cenzorskih obzira nezamislivi sadržaji, a što uključuje i antologijsku scenu brutalnog homoseksualnog silovanja, jednu od prvih takve vrste u američkom mainstream filmu. Kritičarima je, pak, najviše u oči zapao Boormanov neobični režijski stil, koji je često odražavao zbunjenost protagonista, a kulmnirao u epilogu koji sugerira povratak u filmu pobijeđenog Zla, a koji će kasnije citirati brojna horor ostvarenja kao što je *[[Petak 13. (film, 1980)|Petak 13.]]*

Godine 1976. je u Turskoj režiser Şerif Gören snimio neslužbeni remake pod naslovom *Nehir* (Rijeka).

## Uloge
* Jon Voight ... Ed Gentry
* Burt Reynolds ... Lewis Medlock
* Ned Beatty ... Bobby Trippe
* Ronny Cox ... Drew Ballinger
* Ed Ramey ... Starac
* Billy Redden ... Lonnie
* Bill McKinney ... Brđanin
* Herbert 'Cowboy' Coward ... Bezubi čovjek
* James Dickey ... Šerif Bullard
* Macon McCalman ... Arthur Queen

## Izvori

## Vanjske veze
* 
* 
* 
* 
* Weekend in Aintry! James Dickey and The Making of ''Deliverance'' 
* Pictures of some deleted scenes
What the Butler Saw (film)

***What the Butler Saw*** () je britanska crno-bijela filmska komedija snimljena 1950. godine u režiji Godfreya Graysona. Protagonist, čiji lik tumači Edward Rigby, je engleski aristokrat koji se nakon višegodišnje službe kao guverner prekomorske teritorije vraća kući, ali otkriva kako za njim dolazi lokalna princeza (koju tumači Mercy Haystead) koja se zaljubila u njegovog batlera.

## Uloge
* Edward Rigby - Earl
* Henry Mollison - Bembridge
* Mercy Haystead - Lapis
* Michael Ward - Gerald
* Eleanor Hallam - Lady Mary
* Peter Burton - Bill Fenton
* Anne Valery -Elaine
* Harold Charlton - Perks
* Alfred Harris - Biskup
* George Bishop - General
* Norman Pitt - Policajac

## References


## Literatura
* Heffernan, Kevin. *Ghouls, gimmicks, and gold: horror films and the American movie business, 1953-1968*. Duke University Press, 2004.

## Vanjske veze
*
The Black Widow (film, 1951)

***The Black Widow*** () je britanski crno-bijeli triler film snimljen 1951. godine u režiji Vernona Sewella. Predstavlja adaptaciju BBC-jeve radio-serije *Return from Darkness*. Protagonist, koga tumači Robert Ayres, je muškarac koji je zbog udarca u glavu izgubio pamćenje te pokušava otkriti svoj identitet. Radnja prikazuje kako ga vlastita supruga (koju tumači Christine Norden) namjerava likvidirati, te kako protagonist odluči fingirati amneziju kako bi je raskrinkao.

## Uloge
* Christine Norden ... Christine Sherwin
* Robert Ayres ... Mark Sherwin
* Jennifer Jayne ... Sheila Kemp
* Anthony Forwood ... Paul Kenton
* John Longden ... Mr. Kemp
* John Harvey ... Dr. Wallace
* Reginald Dyson ... Policijski narednik
* Joan Carol ... Recepcionar
* Madoline Thomas ... Pazikuća
* Jill Hulbert ... Helen

## Reference

## Vanjske veze
* 
*
Cloudburst (film, 1951)

***Cloudburst*** je britanski crno-bijeli kriminalistički film snimljen 1951. godine u režiji Francisa Searlea. Predstavlja adaptaciju drame Lea Marksa, djelomično inspirirane autorovim iskustvima kriptografa za vrijeme Drugog svjetskog rata. Protagonist, koga tumači američki glumac Robert Preston, nekadašnji kanadski operativac britanske tajne službe SOE koji se nakon rata zaposlio u Ministarstvu vanjskih poslova. Radnja prikazuje kako svoje kriptografske i druge ratne vještine počinje koristiti kako bi pokušao pronaći bandu kriminalaca odgovornu za smrt svoje supruge. *Cloudburst* je predstavljao jedan od prvih ostvarenja kompanije Hammer Film Productions napravljen u znamenitim studijima Bray.

## Uloge
* Robert Preston ... John Graham  
* Elizabeth Sellars ... Carol Graham  
* Colin Tapley ... Inspektor Davis  
* Sheila Burrell ... Lorna Dawson  
* Harold Lang ... Mickie Fraser / Kid Python  
* Mary Germaine ... Peggy Reece  
* George Woodbridge ... Narednik Ritchie  
* Lyn Evans ... Chuck Peters  
* Thomas Heathcote ... Jackie  
* Edith Sharpe ... Mrs. Reece  
* Daphne Anderson ... Kate  
* Edward Lexy ... Cardew  
* James Mills ... Thompson  
* Noel Howlett ... Johnson  
* Martin Boddey ... Narednik za pultom

## Vanjske veze
* 
*
Urgentna medicina

**Urgentna medicina** je grana medicine koja se fokusira na dijagnozu i tretman akutnog oboljenja i povreda koje zahtijevaju trenutnu medicinsku pažnju.

## Teme urgentne medicine

# Kardiopulmonalna reanimacija
# Šok
# Poremećaji acido-bazne ravnoteže, tečnosti i elektrolita
# Disanje i poremećaji disanja
# Glavobolja
# Bol u prsnom košu
# Bol u trbuhu
# Bol u zglobovima i kostima
# Koma
# Gubitak tečnosti
# Krvarenje
# Politrauma
# Povrede glave
# Povrede lica i vrata
# Povrede kičmenog stuba i kičmene moždine
# Povrede prsnog koša
# Povrede trbuha
# Povrede mokraćnog sistema i spolnih organa
# Povrede udova
# Povrede šake
# Trovanje
# Obrada rane
# Urgentni postupci

## Povezano
* Toksikologija
Saopštenje

**Saopštenje**, **saopćenje** ili **priopćenje** (en. *Press Release, News Release, Media Release, Press Statement*) je pisana ili snimljena komunikacija koja se primarno direktno ili indirektno upućuje medijima (**saopštenja za medije**) sa ciljem objave određene tvrdnje, u formi koja ima vrednost kao vest (en. *Newsworthy*). Smisao kreiranja saopštenja je obaveštavanje javnosti (**saopštenja za javnost**) o aktivnostima organizacije.

Saopštenja se obično šalju putem klasične pošte, imejl-om, faksom urednicima ili novinarima u medijima, koji odlučuju da li je poslato saopštenje interesantno za objavljivanje ili ne. Postoje i specijalizovani servisi za distribuciju saopštenja za javnost.

Kreiranje i slanje saopštenja predstavlja osnovnu aktivnost odnosa s javnošću, koja ima za cilj privlačenje pažnje medija radi sticanja (pozitivnog) publiciteta organizacije na koju se saopštenje odnosi. Poslednjih godina sve je aktuelnije objavljivanje saopštenja specijalizovanim internet medijima.

## Povezano
* Odnosi s javnošću
* Pres kliping

## Vanjske veze

* Betin servis za distribuciju saopštenja 
* PR Objave servis za distribuciju saopštenja
Hősök tere

**Trg heroja** (mađarski: *Hősök tere*)  je najveći i najimpresivniji trg u Budimpešti.

On je 2002. zajedno sa ostalim budimpeštanskim lokalitetima (Andraševa ulica, Budimski dvorac, Obala Dunava) uvršten na UNESCO-vu Listu mjesta svjetske baštine u Evropi.

## Karakteristike i historija gradnje

Trg je izgrađen 1896. kao centralno mjesto u sklopu obilježavanja hiljadu godišnjeg postojanja ugarskog 
kraljevstva. 
Nalazi se na kraju Andraševe ulice na ulazu u Gradski park  (Városliget), i jedna od najposjećenijih znamenitosti Budimpešte. 
Okružen je sa dvije važne građevine; Muzejom likovne umjetnosti (Szépművészeti Múzeum) na lijevoj i Umjetničkim paviljonom (Műcsarnok) na 
desnoj strani. Trg heroja bio je i početna stanica tada izgrađenog milenijskog metroa, kao prvog u kontinentalnoj Evropi.

U samoj sredini trga uzdiže se Milenijski spomenik, u čijem se centru nalazi visoki monumentalni stup, na čijem se vrhu koči skulptura 
arkanđela Gabrijela, koji u jednoj ruci drži sveti vijenac, a u drugoj dvostruki križ - simbol kršćanstva, koji 
je i osnova mađarskog grba. 
U podnožju stupa, leže skulpture sedam legendarnih vođa mađarskih plemena, iz kojih je nastala današnja mađarska nacija. 
Skulpture kraljeva i ostalih važnih historijskih ličnosti stoje na vrhu kolonada, koje sa obje strane okružuju stup.

U vrijeme kad je podignut Mađarska je bila dio Austro-Ugarske Monarhije, pa je zbog toga posljednjih pet mjesta za skulpture 
na lijevoj kolonadi bilo rezervirano za članove vladajuće habsburške dinastije. Nakon Drugog svjetskog rata, kad 
je spomenik obnovljen - skulpture habsburških monarha su zamijenjene sa mađarskim nacionalnim junacima.

Skulpture je isklesao - György Zala, u to vrijeme najvažniji mađarski skulptor, među inima isklesao je likove; Svetog Stefana, Svetog Ladislava, Kolomana, Andrije II., Bele IV., Karla Roberta, Lajoša Anžujskog, Janoša Hunjadija, Matije Korvina, Istvána Bocskaja, 
Gábora Bethlena, Imre Thökölya, Ferenca Rákóczija i Lajosa Kossutha.

Na Trgu heroja se 1989. okupilo se 250.000 ljudi na ceremoniji ponovnog sprovoda Imre Nagya, nekadašnjeg mađarskog premijera, koji je pogubljen 1958.

## Reference

## Vanjske veze

* ''Heroes’ Square''
Újpest

**Újpest** (mađarski: *Budapest IV. kerülete*) je ime za **IV [[okrug]]** mađarskog glavnog grada Budimpešte, koji je 2015. imao 101,182 
stanovnika, koji su živjeli na površini od 18.82  km².

## Karakteristike i historija
**Újpest** leži na sjeveru Budimpešte, duž lijeve obale Dunava. 
Újpest je sintagma od riječi *Új* = novi i *Pest* = Pešta, pa znači "Nova Pešta", koja je počela nicati kasnih 1830-ih, kao 
industrijsko predgrađe Pešte. Sve do 1907. imala je status sela, tad je dobila status grada. 
Nakon Drugog svjetskog rata - 1950. anektirala ju je Budimpešta.

Újpest nije neki reprezentativni kvart, sve donedavno bio je sjedište brojnih velikih socijalističkih tvornica od kojih danas većina 
ne radi, i zjape prazne kao reminescencija nekih prošlih vremena. Danas je to stanbena zona mađarske metropole, sa puno betonskih stambenih zgrada. Najljepši dio je lijepo obnovljeni trg Főtér (Novi trg) sa vijećnicom.

## Pobratimski gradovi

* , Marzahn-Hellersdorf
* , Halkida
* , Općina Tyresö
## Reference

## Vanjske veze

* ''Újpest Önkormányzata''
Paul Reubens

**Paul Reubens** (rođen kao **Paul Rubenfeld** 27. augusta 1952 - 30. jula 2023) bio je američki glumac i komičar najpoznatiji po ulozi Pee-we Hermana, koji mu također služi kao fiktivni alter ego. 

Karijeru je započeo 1970-ih kao član komičarske trupe The Groundlings, gdje je početkom 1981. razvio lik sa kojim je nastupao u teatru. Slavu je stekao 1985. godine nastupom u filmu *[[Pee-wee's Big Adventure]]* koji je stekao kult status. Na reputaciju i karijeru mu je, međutim, značajno uticao incident iz 1991. godine kada je uhapšen zbog neprimjerenog ponašanja u pornografskoj kino-dvorani, kao i 2002. godine kada je bio optužen zbog posjedovanja dječje pornografije. Usprkos toga je uživao značajnu podršku svojih kolega, te dan-danas nastupa tumačeći Pee-we Hermanov lik. 

## Filmografija

### Televizija

### Video igre

## Izvori

## Vanjske veze

* The official Paul Reubens website
*
The Heartbreak Kid (film, 1972)

***The Heartbreak Kid*** (), u bivšoj Jugoslaviji prikazivan pod naslovom ***Zavodnik***, je američka filmska komedija snimljena 1972. godine u režiji Elaine May. Naslovni protagonist, čiji lik tumači Charles Grodin, je prodavač sportske opreme kome je majka ugovorila tradicionalni jevrejski brak sa dobrodušnom, ali neatraktivnom djevojkom (čiji lik tumači Jeannie Berlin). Radnja prikazuje kako za vrijeme medenog mjeseca u Miami Beachu upozna i postane opčaran WASP-ovskom djevojkom sa Srednjeg Zapada (čiji lik tumači Cybill Shepherd) radi koje smjesta ostavlja suprugu. U filmu *The Heartbreak Kid* su mnogi kritičari za žanr romantične komedijeg neuobičajeno crni humor kao i subverzivni tretman i "brutalno" realističan prikaz muško-ženskih odnosa. Zbog toga je dobio izuzetno dobre kritike i smatra se jednim od najuspješnijih filmskih ostvarenja svog doba.

Godine 2007. je snimljen daleko manje uspješan istoimeni remake sa Benom Stillerom u glavnoj ulozi.

## Uloge
*Charles Grodin ... Lenny Cantrow
*Cybill Shepherd ... Kelly Corcoran
*Jeannie Berlin ... Lila Kolodny
*Audra Lindley ... Mrs. Corcoran
*Eddie Albert ... Mr. Corcoran
*Doris Roberts ... Mrs. Cantrow
*Martin Sherman ... Mr. Johnson

## Reference

## Vanjske veze
*
Tre notti violente

***Tre notti violente*** () je italijansko-španski kriminalistički film snimljen 1966. godine u režiji Nicka Nostra. Protagonist, koga tumači Brett Halsey je nedavno otpušteni novinar čiji život postane još teži nakon što mu iznenada nestane zaručnica (koju tumači Irán Eory). Radnja prikazuje kako je pokušava pronaći otkrivajući koloplet korupcije i kriminala.

## Vanjske veze
*
*Profil na comingsoon.it
Biznis

**Biznis** (poznat i kao **[[preduzeće]]** ili **[[firma]]**) organizacija je koja sudjeluje u trgovini dobrima, uslugama ili oba sa potrošačem. Biznis je dominantan u kapitalističkim ekonomijama, gde većinu poseduju privatnici i obezbeđuje dobra i usluge mušterijama radi postizanja profita. Biznis takođe može biti neprofitan ili u državnom vlasništvu. Biznis koji poseduje više različitih pojedinaca odnosi se na preduzeće, iako termin ima određenije značenje.

Etimologija rijeci biznis potiče od stanja biti zauzet () i odnosi se na komercijalno održiv profitabilan posao. Termin biznis ima najmanje tri primene, u zavisnosti od opsega u kojem se koristi. Biznis može da označava određenu organizaciju, dok se uopštenija primena odnosi na određeni tržišni sektor, npr. muzički biznis. Spojeni oblici, kao što su agribiznis predstavlja podskupove šireg značenja reči, koja obuhvata sve aktivnosti svih snadbevača dobrima i uslugama.

## Reference

## Literatura

*
Arriva Dorellik

***Arriva Dorellik*** () je italijanska filmska komedija snimljena 1967. godine u režiji Stena. Predstavlja parodiju popularnog stripa o Diaboliku. Naslovni lik, koga tumači Johnny Dorelli, je maskirani profesionalni ubica koji živi na Azurnoj obali. Radnja prikazuje kako prihvaća narudžbu za likvidaciju nekoliko stotina ljudi sa prezimenom Dupont kako bi nepoznatom naručitelju omogućio bogato nasljedstvo.

## Uloge

*Johnny Dorelli ... Dorellik
*Margaret Lee ...  Baby Eva
*Alfred Adam ...  Inspektor Saval
*Terry-Thomas ...  Policijski komesar Green
*Riccardo Garrone ...  Vladimiro Dupont
*Rossella Como ...  Barbara Leduc
*Didi Perego ...  Gisele Dupont
*Agata Flori ...  Carlotta 
*Piero Gerlini ...  Raphael Dupont
*Totò Mignone ...  Berthold Dupont 
*Samson Burke ...  Posljednji Dupont

## Vanjske veze
* 
* 
*
I bastardi

***I bastardi*** () je italijansko-francusko-zapadnonjemački kriminalistički film snimljen 1968. godine u režiji Duccija Tessarija. Protagonisti, koje tumače Giuliano Gemma i Klaus Kinski, su dva brata koja se zajedno bave krađom dragulja, a koje razdvoji djevojka u koju su se zaljubili i zbog koje nastane sukob koji će završiti krvoprolićem. Usprkos relativno niskog budžeta, *I bastardi* je sniman na lokacijama u Evropi i SAD, a u ulozi majke dvojice protagonista se pojavljuje Rita Hayworth, klasična hollywoodska zvijezda koja je u vrijeme snimanja bila pogođena početnim stadijima Alzheimerove bolesti te kojoj je to bila jedna od posljednjih uloga.

## Uloge
* Giuliano Gemma ... Jason
* Klaus Kinski ... Adam
* Margaret Lee ... Karen
* Rita Hayworth ... Martha
* Claudine Auger ... Barbara
* Serge Marquand ... Jimmy
* Umberto Raho ... Ljekar
* Carl Cik ... Policajac
* Detlef Uhle ... TV spiker
* Dan van Husen
* Hans Thorner ... Policajac
* Paola Natale ... Plesačica
* Mirella Pamphili ... Plesačica
* Luis Barboo
* Antonio Mayans
* Lorenzo Robledo

## Vanjske veze
* 
* Članak  na nocturno.it
Várkerület

**Várkerület** službeno  **1 Okrug Budimpešte**(mađarski: *Budapest I. kerülete*) je ime za **I [[okrug]]** mađarskog glavnog grada Budimpešte, koji je 2015. imao 24,933 stanovnika, koji su živjeli na površini od 3.41 km².

## Karakteristike i historija

Várkerület je historijski centar Budima, koji leži duž desne obale Dunava. U njemu se nalazi brdo sa Budimskim dvorcem, dio Gellért-hegya i kvartovi Tabán i Krisztinaváros.

Várkerület je osnovan kao okrug 1873., ali vuče svoj nastanak još iz 10. vijeka. Svojevremeno je bio aristokratski kvart, ali se tokom 19. i početkom 20. vijeka pretvorio u umjetnički kvart. 

Najveće znamenitosti tog okruga su Budimski dvorac, Mađarska nacionalna galerija i Budimpeštanski historijski muzej.

## Pobratimski gradovi

* , Innere Stadt - Beč
* , Capestrano
* , Carouge
* , Marlow
* , Praha 1
* , 1 Okrug Bratislave
* , Regensburg
* , Odorheiu Secuiesc
* , Senta

## Reference

## Vanjske veze

* ''Budavári Önkormányzat''
Piromanija

**Piromanija** je nesavladiv, prinudan i nekontrolisan impuls za paljenjem vatre i izazivanjem požara, bez neke koristi, samo zato da bi se uživalo u prizoru paljevine. Piromanija se svrstava u poremećaje kontrole impulsa ili u impulsivne neuroze.

## Literatura

*
¡Viva América!

***¡Viva América!*** ili ***La vera storia di Frank Mannata*** () je špansko-italijanski gangsterski film snimljen 1969. godine u režiji Javiera Seta. Radnja se događa 1930-ih godina u Chicagu, a protagonist, koga tumači Jeffrey Hunter, je mladi Sicilijanac koji je tamo došao pomoći bratu (koga tumači Guglielmo Spoletini) koji vodi lokalnu gangstersku bandu te suprostvalja suparničkoj irskoj bandi. Hunter se za vrijeme snimanja ozlijedio, te se posljedicama te ozljede obično pripisuje njegova smrt nekoliko mjeseci kasnije.

## Uloge
* Jeffrey Hunter: Frank (Francesco) Mannata
* Guglielmo Spoletini: Salvatore Mannata
* Margaret Lee: Lucy Barrett
* Gogó Rojo: Rosella (Rose) Mannata
* Pier Angeli: Bambi (kao Anna Maria Pierangeli)
* Eduardo Fajardo: Dick O'Connor
* Víctor Israel: Dr. MacDonald
* Beni Deus: Timothy
* Paloma Cela
* Luis Induni: Buchanan
* Sun De Sanders: Patricia
* Barta Barri: Matón
* Antonio Pica: Ethen Lason
* Ricardo Palacios: Charlie Romero
* Lola Villar: prostituta
* Mike Brendel
* Miguel del Castillo: O'Brian
* Juan Olaguivel: guardaespaldas y conductor de O'Brian
* Fernando Bilbao
* Kathy Lagarde
* Yamil Omar: Turco
* Antonia Mas: Mammy
* Rafael Vaquero
* Adolfo Thous
* Manuel Bermúdez Boliche
* José Solís
* Armando Calvo: Senador Charles Temple

## Vanjske veze
*
5 per l'inferno

***5 per l'inferno*** () je italijanski ratni film snimljen u režiji Gianfranca Parolinija i premijerno prikazan početkom 1969. godine. Radnja se događa u proljeće 1944. za vrijeme italijanske kampanje u Drugom svjetskom ratu, odnosno u vrijeme kada su savezničke snage zastale na mostobranu nakon iskrcavanja kod Anzija. Protagonisti su pripadnici male grupe američkih vojnika odabranih za opasnu misiju iza njemačkih linija čiji je cilj ukrasti njemačke planove za uništenje mostobrana.

## Uloge
* Gianni Garko - Por. Glenn Hoffmann (kao John Garko)
* Margaret Lee - Helga Richter
* Klaus Kinski - SS Standartenführer Hans Müller
* Aldo Canti - Nick Amadori (kao Nick Jordan)
* Sal Borgese - Al Siracusa
* Luciano Rossi - Johnny 'Chicken' White
* Samson Burke - Nar. Sam McCarthy (kao Sam Burke)
* Irio Fantini - General Friedrich Gerbordstadt
* Biagio Gambini - Helgin ljubavnik (van špice)
* Mike Monty - Kap. Nixon (van špice)
* Bill Vanders - Američki general (van špice)

## Vanjske veze
*
Il trionfo della casta Susanna

***Il trionfo della casta Susanna*** () je zapadnonjemačko-italijansko-austrijsko-mađarska filmska komedija snimljena 1969. godine u režiji Franza Antela. Predstavlja treći nastavak serije *Frau Wirtin* u kojoj je naslovni lik tumačila mađarska glumica Teri Tordai. Radnja je smještena u Evropu u doba Napoleonskih ratova, a protagonistica je članica trupe putujućih glumaca koja dolazi u Pariz te postane upetljana u niz spletki vezanih uz Napoleona (čiji lik tumači Heinrich Schweiger).

## Uloge
* Teri Tordai : Sexy Susan / Susanne Delberg
* Claudio Brook : Baron von Ambras
* Margaret Lee : Pauline Borghese
* Karl Michael Vogler : Prince Borghese
* Harald Leipnitz : Ferdinand
* Jacques Herlin : Ambassadeur Bulakieff
* Heinrich Schweiger : Napoleon Bonaparte
* Ralf Wolter : Urar Bobinet
* Lando Buzzanca : Comte Lombardini
* Edwige Fenech : Rosalie Bobinet
Józsefváros

**Józsefváros** (doslovno prevedeno *Jozefov grad*) službeno  **8 Okrug Budimpešte**(mađarski: *Budapest VIII. kerülete*) je ime 8 okruga 
mađarskog glavnog grada - Budimpešte, koji je 2015. imao 76,957 stanovnika, koji su živjeli na 
površini od 6.85 km².

## Karakteristike i historija

Józsefváros leži nedaleko od lijeve obale Dunava, neposredno do 5 Okruga - 
Belváros-Lipótváros, koji je strogi historijski centar Pešte. Najveći bulevari tog okruga su sa Baross, Rákóczi i Üllői, a najznačajniji
trg - Keleti, na kom se nalazi Istočna željeznička stanica, tramvajjske stanice i stanice metroa - linije 3.

Józsefváros je iznikao tokom 18. vijeka kao tadašnje predgrađe, - tad se zvao *Alsó-Külváros* (Donje predgrađe) - 1777. je prezvan u Józsefváros, u čast cara 
Josepha II.

Najveća znamenitost tog okruga je Nacionalni muzej.

## Pobratimski gradovi

* , Pescina
* , Josefstadt - Beč
* , Iosefin Temišvar

## Reference

## Vanjske veze

* ''Józsefvárosi Önkormányzat''
Frau Wirtin hat auch einen Grafen

***Frau Wirtin hat auch einen Grafen*** () je austrijsko-zapadnonjemačko-italijansko-mađarsko-francuska seks komedija snimljena 1968. godine u režiji Franza Antela. Predstavlja nastavak filma *[[Die Wirtin von der Lahn]]*, odnosno drugi nastavak serije o gostioničarki Susanne koju je tumačila Teri Tordai. Radnja prikazuje kako protagonistica za vrijeme Napoleonskih ratova odlazi u Kraljevinu Etruriju dostaviti poruku aristokratu (koga glumi Jeffrey Hunter), ali i kako sticajem okolnosti dozna za zavjeru protiv Napoleona (koga tumači Heinrich Schweiger).

## Zloge
*Jeffrey Hunter: Count Enrico
*Harald Leipnitz: Ferdinand
*Pascale Petit: Elisa Bonaparte
*Teri Tordai: Susanne Delberg
*Jacques Herlin: Leduc
*Béla Ernyey: Count Andrea
*Gustav Knuth: Mayor of Giessen
*Hannelore Auer: Sophie
*Femi Benussi: Giovanna
*Daniela Giordano: Coralie
*Edwige Fenech: Céline
*Rosemarie Lindt: Bertha
*Judith Dornys: Dorine
*Anke Syring: Fiametta
*Franz Muxeneder: Pumpernickel
*Ralf Wolter: Bookdealer
*Heinrich Schweiger: Napoleon Bonaparte

## Vanjske veze
*
Belváros-Lipótváros

**Belváros-Lipótváros** je popularno ime za  V. okrug mađarskog glavnog grada - Budimpešte. On se službeno  zove **V Okrug Budimpešte**(mađarski: *Budapest V. kerülete*). Taj okrug je 2015. imao 26,277 stanovnika, koji su živjeli na površini od 2.59 km².

## Karakteristike i historija

Belváros-Lipótváros leži duž lijeve obale Dunava, neposredno do Józsefvárosa - VIII. Okruga. Danas je to strogi historijski 
centar Budimpešte, tu se nalazi poznata pješačka ulica Váci.

Ime okruga Belváros-Lipótváros je sintagma od imena dva historijska naselja iz kojih je sastavljen, a to su bili - *Belváros* (Unutrašnji grad - Centar) i *Lipótváros* (Leopoldov grad).

Belváros je historijski centar Pešte, a Lipótváros je iznikao 
početkom 19. vijeka. On se polovicom 20. vijeka, kada je sagrađena Palača mađarskog parlamenta premetnuo u politički i financijski centar Mađarske. Ta dva susjeda su u početku bili samostalni okruzi. Belváros - IV., a  Lipótváros - V. Okrug. Ujedinili su se - 1950., ali je broj IV dan Okrugu Újpest (Nova Pešta).

Razlog što *Belváros* nije I. Okrug, je u tom, što je do 1873.  Budim bio glavni grad Mađarske, pa je numeriranje od I. do III, ostalo rezervirano za 
kvartove pored Budimskog dvorca, a kvartovi na peštanskoj strani dobili su brojeve od IV. do X.

Bulevar Józsefa Attile, dijeli V. okrug - popola, jer ide od Lančanog mosta do Trga Erzsébet. 
Po dobrom dijelu okruga leže brojne vladine zgrade od Palače parlamenta do ministrarstva i Palače vrhovnog suda.

Pored tog tu se nalaze i brojne banke i Etnografski muzej.

## Pobratimski gradovi

* , Bačka Topola
* , Berlinski IV Okrug (Charlottenburg-Wilmersdorf)
* , Gheorgheni
* , Krakovski I. Orug
* , Mondragone
* , Praški II. Okrug
* , Rahiv
* , Rožnjava
* , Râmetea

## Reference

## Vanjske veze

* ''Belváros-Lipótváros Önkormányzata''
Fat City (film)

***Fat City*** (, u Jugoslaviji prikazan pod naslovom ***Grad izobilja***) je američki igrani film snimljen 1972. godine u režiji Johna Hustona. Po žanru je drama, a predstavlja adaptaciju istoimenog romana Leonarda Gardnera. Radnja je smještena u kalifornijski grad Stockton, a protagonist, čiji lik tumači Stacy Keach, je siromašni bivši bokser koji se uzdržava kao pomoćni poljoprivredni radnik, i koji je rastrgnut između toga da svoja životnja razočaranja utopi u piću i nastojanja da ponovno pokrene karijeru i postane mentor mlađem kolegi (koga tumači Jeff Bridges).

*Fat City* je ostvario solidan komercijalni uspjeh, ali i dobio izuzetne pohvale od strane kritike, te se često navodi da je velikim dijelom preporodio Hustonovu karijeru, omogućivši mu niz uspjeha u posljednjim decenijama života. To se velikim dijelom tumači uspješnom prilagođavanju trendovima Novog Hollywooda, ali oslanjanja na vlastiti opus iz klasičnog perioda i film noire, prije svega priče o životnim gubitnicima. U filmu se kao muzička tema country pjesma *[[Help Me Make It Through the Night]]* Krisa Kristoferssona.

## Uloge
* Stacy Keach ... Billy Tully
* Jeff Bridges ... Ernie Munger
* Susan Tyrrell ... Oma Lee Greer 
* Candy Clark ... Faye
* Nicholas Colasanto ... Ruben
* Art Aragon ... Babe
* Curtis Cokes ... Earl
* Sixto Rodriguez ... Lucero
* Alfred Avila ... Lucerov trener
* Billy Walker ... Wes
* Wayne Mahan ... Buford
* Ruben Navarro ... Fuentes

## Vanjske veze
* 
* 
* 
* ''Fat City''  at Noir of the Week by noir historian William Hare
Die Wirtin von der Lahn

***Die Wirtin von der Lahn*** () je austrijsko-mađarsko-italijanska filmska komedija snimljena 1967. u režiji Franza Antela, poznata kao jedno od prvih modernih ostvarenja sa nešto eksplicitnije erotskim sadržajem, odnosno prvo ostvarenje iz serije sa Terry Torday u naslovnoj ulozi.

Radnja se događa u Njemačkoj za vrijeme Napoleonskih ratova, odnosno u Kraljevini Vestfaliji, te prikazuje kako je djevojka po imenu Susanne uspjela naslijediti gostionicu nauštrb muškarca (koga tumači Oskar Sima) koji protiv nje počinje splektariti, a čemu se Susanne suprostavlja zavodeći muškarce.

Film je napravljen u jeku seksualne revolucije i sa njim povezanim kolapsom dotadašnjih cenzorskih standarda. Franz Antel, poznat po izuzetno plodnoj filmografiji, je bio jedan od prvih sineasta koji je iskoristio te trendove kako bi publici pružio prizore eksplicitne golotinje. Usprkos toga, *Die Wirtin*, u kome se cenzura izruguje tako što se u "ključnim" scenama spušta zavjesa, je vrlo brzo postao prilično "čedan", te će sljedeći nastavci postati još eksplicitniji. Postigao je veliki uspjeh, te je već sljedeće godine snimljen nastavak pod naslovom *[[Frau Wirtin hat auch einen Grafen]]*. Do 1973. će biti snimljeno ukupno pet filmova.

## Uloge
*Teri Tordai: Susanne Delberg
*Harald Leipnitz: Ferdinand
*Mike Marshall: Anselmo
*Oskar Sima: Goppelmann
*Ljuba Welitsch: gostioničarka
*Jacques Herlin: Giverner Dulce
*Gunther Philipp: Wendich
*Hannelore Auer: Sophie
*Pascale Petit: Caroline
*Judith Dornys: Dorine
*Rosemarie Lindt: Bertha

## Vanjske veze
*
Theresa May

**Theresa Mary May** rođ. **Brasier** (1. oktobar 1956 -) je britanska konzervativna političarka koja je služio kao premijer Ujedinjenog Kraljevstva i vođa Konzervativne stranke od 2016. do 2019. Prije toga je od 2010. godine služila kao ministrica unutrašnjih poslova u vladi Davida Camerona.

May se rodila kao kćer anglikanskog vikara Huberta Brasiera. Nakon što je diplomirala geografiju na Oxfordu, 1977. godine se zaposlila u Banci Engleske, a 1980. godine udala za investicijskog bankara Philipa Maya. Političku karijeru je započela kao vijećnica londonske općine Merton, a nakon dva neuspjela pokušaja (1992. i 1994. godine) je na izborima 1997. izabrana za članicu Parlamenta u izbornoj jedinici Maidenhead.

Mjesto premijera je dobila zahvaljujući tome što je Cameron podnio ostavku preuzevši odgovornost za izglasavanje izlaska Ujedinjenog Kraljevstva iz Evropske unije na referendumu 2016. godine, a čemu se on sam bio protivio. Iako je i May, kao i Cameron, podržavala ostanak UK u EU, nakon najavljene kandidature je kao svojevrsni kompromisni kandidat dobila podršku dijela euroskeptika u stranci i nakon odustajanja svih protivkandidata postala jedini izbor za novog vođu stranke i premijera.

## Reference
Liza (film)

***Liza***  ili ***La cagna*** () je italijansko-francuski igrani film snimljen 1972. godine u režiji Marca Ferrerija. Naslovni lik, koga lik tumači Catherine Deneuve je žena koja za vrijeme krstarenja impulzivno napušta jahtu sa prijateljima i odlazi na obalu Korzike gdje slučajno sretne ekscentričnog skulptora (čiji lik tumači Marcello Mastroianni). Radnja prikazuje njihov neobičan odnos u kome ona preuzima ulogu skulptorovog nestalog psa.

## Uloge
* Catherine Deneuve as Liza
* Marcello Mastroianni as Giorgio
* Corinne Marchand as Giorgiova supruga
* Michel Piccoli as Giorgiov prijatelj
* Pascal Laperrousaz as Giorgiov sub
* Dominique Marcas as Sobarica
* Valérie Stroh as Giorgiova kćer
* Claudia Bianchi
* Enrico Blasi
* Mauro Benedetti
* Claudine Berg as Lizina prijateljica
* Luigi Antonio Guerra

## Reference

## Vanjske veze
*
Stari grad Ostrovica

**Stari grad Ostrovica** se nalazi  iznad  lijeve obale rijeke Une, pored naselja Kulen Vakuf, Bosna i Hercegovina. 

## Historija
Sadašnji Stari grad Ostrovica izgrađen je na prahistorijskoj gradini iz doba Ilira, od koje su mjestimično sačuvani ostaci zaštitnog bedema. Srednjovjekovni grad izgrađen je u 15. stoljeću, i nalazio se u župi Lapac. Pripadao je raznim feudalnim porodicama (Karlovići, Frankopani,...).

U toku 1523. godine grad je potpao pod osmansku upravu i sve do 1878. godine osmanska vlast je u njemu držala posadu. Gradom je zapovijedao dizdar, a između 1699. i 1791. godine u njemu je bilo središte kapetanije.  Pošto je bio pogranični grad često su se oko njega vodile borbe: 1560., 1698., 1737., 1789. i 1834. godine. Više puta je popravljan (1766., 1777. i 1791.), a 1838. godine bio je u dobrom stanju. Napušten je 1878. godine. O značaju i veličini grada, govori podatak da je tokom 16. stoljeća, u njemu bila smještena posada od 60 konjanika i 150 pješaka. Grad je u 18. stoljeću proširen i ojačan i od tada na njemu nisu vršene dodatne gradnje. 

Grad je imao oblik nepravilnog pravougaonika sa četiri kule i dvije tabije spojene 10 m visokim bedemom. Glavni ulaz bio je s južne, a sporedni sa sjeverne strane. 

Od strane Komisije za očuvanje nacionalnih spomenika BiH,  graditeljska cjelina - Stari grad Ostrovica  proglašen je za nacionalni spomenik BiH. 

## Reference
Martin Campbell

**Martin Campbell** (Hastings, 24. listopada 1943.) je novozelandski televizijski i filmski režiser, najpoznatiji po radu na filmovima *[[GoldenEye]]* (1995.) i *[[Casino Royale (film, 2006)|Casino Royale]]* (2006.) iz serijala o Jamesu Bondu. Uz to, Campbell je režirao i filmove *[[The Mask of Zorro]]* (1998.), *[[The Legend of Zorro]]* (2005.) i *[[Green Lantern (film)|Green Lantern]]* (2011.). Campbell je dosad najstariji režiser koji je režirao film o Bondu, radeći na *Casinu* u dobi od 62 godine (ranije je to bio Lewis Gilbert, koji je s 59 godina režirao *[[Moonraker (film)|Moonrakera]]*).

Njegov najzapaženiji televizijski rad sačinjavaju film *[[Cast a Deadly Spell]]* te nekoliko akcijski orijentiranih epizoda serije *[[The Professionals (TV serija)|The Professionals]]* (1977. – 1983.); ipak njegov najpoznatiji rad bio je onaj na BBC-jevoj dramskoj seriji *[[Edge of Darkness]]*, za koju je 1986. godine dobio BATA-u za najboljeg režisera. Campbell će kasnije režirati i filmski *[[remake]]* istoimene serije s Melom Gibsonom i Rayjom Winstoneom u glavnim ulogama.

## Filmografija

### Filmovi
* *[[The Sex Thief]]* (1973.)
* *[[Three for All]]* (1975.)
* *[[Eskimo Nell (film)|Eskimo Nell]]* (1975.)
* *Intimate Games* (1976., nije naveden)
* *[[Criminal Law (film)|Criminal Law]]* (1988.)
* *[[Defenseless]]* (1991)
* *[[No Escape (film, 1994)|No Escape]]* (1994.)
* *[[GoldenEye]]* (1995.)
* *[[The Mask of Zorro]]* (1998.)
* *[[Vertical Limit]]* (2000.)
* *[[Beyond Borders (film)|Beyond Borders]]* (2003.)
* *[[The Legend of Zorro]]* (2005.)
* *[[Casino Royale (film, 2006)|Casino Royale]]* (2006.)
* *[[Edge of Darkness (film, 2010)|Edge of Darkness]]* (2010.)
* *[[Green Lantern (film)|Green Lantern]]* (2011.)
* *[[The Foreigner (film, 2016)|The Foreigner]]* (2016.)

### Televizija
* *[[The Professionals (TV serija)|The Professionals]]* (1977. – 1980.; 5 epizoda)
* *[[Minder (TV serija)|Minder]]* (1980.; 2 epizode)
* *[[Shoestring (TV serija)|Shoestring]]* (1980.; 1 epizoda)
* **' (1983.; 5 epizoda)
* ''Charlie'' (1984.; četverodijelna miniserija)
* ''[[Edge of Darkness]]'' (1985.; šestodijelna [[mini-serija]])
* ''[[Screen Two]]'' (1986.; epizoda "Frankie and Johnnie")
* ''[[Cast a Deadly Spell]]'' (1991.)
* **' (1993.; epizoda "Three Men and Adena")
* *[[10-8: Officers on Duty]]* (2003.; 1 epizoda)
* *[[Last Resort (američka TV serija)|Last Resort]]* (2012.; 1 epizoda)

## Vanjske veze
*
Alijansa civilizacija

**Alijansa civilizacija** ili **Savez civilizacija** (, akr. UNAOC) je politička incijativa pod okriljem generalnog sekretara Ujedinjenih nacija od 2005. godine. Njen cilj je interkulturalni dijalog, a četiri osnovna područja delovanja su: mediji, mladi, obrazovanje i migracije.

## Istorijat
Ovu inicijativu pokrenule su 2005. vlade Španije i Turske pod pokroviteljstvom Ujedinjenih nacija. Tokom 2005. i 2006. godine održana su četiri sastanka, i to u Španiji, Kataru, Senegalu i Turskoj. Nakon ovih sastanaka u aprilu 2007. godine generalni sekretar Ujedinjenih nacija Ban Ki-Mun je imenovao bivšeg portugalskog predsednika Žoržea Sampaija na mesto viskog predstavnika Alijanse civilizacija, a u maju 2007. godine donet je plan implementacije za period od 2007. do 2009. godine. Planovi implementacije doneti su i 2009. i 2011. godine za dvogodišnje periode. Takođe se izrađuju godišnji izveštaji o aktivnostima Alijanse civilizacija.

## Jugoistočna Evropa
Za region jugoistočne Evrope je doneta regionalna Stretegija na sastanku u Sarajevu u decembru 2009. godine. U Srbiji je u okrobru 2011. na dan proslave 66 godina od formiranja Ujedinjenih nacija u Kolarčevoj zadužbini održan koncert posvećen Alijansi civilizacija.

## Reference

## Vanjske veze

* Zvaničini sajt Alijanse civlizacija
Izolirana tačka

**Izolirana tačka** krive (na engleskom acnode) je tačka koja ne pripada krivoj ali zadovoljava jednačinu krive.

Funkcija
:f(x,y)=y^2+x^2-x^3=0=> y^2=x^2(x-1)

ima izolliranu tačku na skupu \mathbb {R} ^ {2} 

Jednačina x^2(x-1)=0 je nenegativna za x \ge 1 .

Na skupu realnih brojeva  za x jednačina nema rješenja.

Za x=0 tačka (0,0) je izolovana. 

Na  skupu kompleksnih brojeva tačka (0,0) nije izolirana.

Za realni broj a kažemo da je tačka gomilanja skupa D \subseteq  R ako postoji niz (a_n), takav da je

a_n\in D,\  a_n \ne a \ i  \lim_{n \to \infty}a_n=a

Skup svih tačaka gomilanja skupa D označavamo s D'. Tačku a \in D nazivamo izoliranom tačkom skupa D, ako nije tačka gomilanja skupa D.

## Izvori
*Acnode /  February 2011, 
*Limes funkcije

## Reference
Visuć grad kod Drvara

**Visuć grad** ili Grad Unac je tvrđava iz srednjeg vijeka na području opštine Drvar, Bosna i Hercegovina.

Smješten je na strmoj istoimenoj kamenitoj litici u dolini rijeke Unac, u naselju Šipovljana. Iliri su na tom mjestu u željeznom dobu podigli gradinu od suhozida. Utvrđeno je da se ispod te gradine nalazilo manje rimsko naselje, jer su arheolozi registrovali "rimsko groblje" sa upotrebom ranijih rimskih spolija. U srednjem vijeku podignuta je tvrđava koja je još uvijek dobro očuvana. Istorijski izvori ne spominju grad pod tim imenom, ali se zato spominje grad Unac.

U današnjoj Bosni i Hercegovini oko rijeke Unca nalazila se Unačka župa, u kojoj je glavno mjesto bilo Unac i gdje je živjelo pleme Unčani. О toj župi i plemenu postoje skromni historijski podaci.
 
Za vrijeme ugarsko-hrvatskog kralja Karla Roberta, hrvatski ban Mikac Mihaljević iz Slavonije provalio je 1326. godine dolinom Une i Unca u Hrvatsku i Dalmaciju. Bilo je to u vrijeme međusobnih sukoba hrvatske vlastele u kojima je ušestvovao i bosanski ban Stjepan II Kotromanić. Tom prilikom ban Stjepan proširio je teritoriju bosanske države i na dijelove Bosanske Krajine. O tome piše savremeni hroničar Micha Madius: * . . . dominus Michaz banus . . habito castro Unac, versus Jadram direxit gressus suos*.

Grad Unac se spominje u Povelji Stjepana II Ivanu Nelipčiću 1345. Knez Nelipac, zajedno sa Kurjakovićima i Mihovilovićima, postao je jedan od glavnih protivnika uspostave jake centralne vlasti, zbog čega je došao u vojni sukob sa ugarskim kraljem Ludovikom I. Tada je preoteo područja Kninske, Cetinske i Psetske župe. Više puta se sukobljavao i sa banom Stjepan II Kotromanić|Stjepanom II. koji je uvijek nastupao kao vladar od povjerenja ugarskih kraljeva Karla Roberta i njegovog nasljednika Ludovika I. Stjepan II je sa slavonskim banom porazio Kurjakoviće i izdao im povelju, nakon čega nije bilo više sukoba.*

*Castra Unaz* se spominje i 1435, pa 1522, nakon čega se našao u [[Osmanlije|turskoj]] vlasti. Tvrđava je tada i napuštena.

== Literatura ==
* Vjekoslav Klaić -Građa za topografiju ličko-krbavske županije u srednjem vijeku.

== Vanjske veze ==
* [http://www.opstinadrvar.net/ *Zvanična stranica općine Drvar'']
## Izvori